# Aldo

### A Wikipédiából, a szabad lexikonból.

Az Oscar filmplakátja - középen kicsiben Aldo

Aldo az Oscar c. 1991-es amerikai mozikomédia főhőse, Angelo „Snaps” Provolone olasz származású New York-i gengszter közvetlen munkatársa és segítője. A filmben alakítója Peter Riegert amerikai színész. A karakter jellegzetessége, hogy ötvözi a kacskaringós bűnözői életpályán is kitartó hűséget főnöke iránt, valamint a szúrós, mégis szerethető cinizmust nem csupán az ellenfelek, de a barátok és kollégák, mi több, a ház ura irányában is.

Az Oscarban Aldo egy szinte követhetetlenül bonyolult, 24 órás családi perpatvarban asszisztál: bár szerepe szerint csupán ajtót nyit, bőrtáskákat továbbít, üzeneteket ad át és csettintésre pezsgőt hoz, karizmatikus figurája a szesztilalom korának mégis egyik legfontosabb jelképe a filmben.

## [szerkesztés] Az alakító

Peter Riegert számára az Oscar 1991-es bemutatója jelentette 38. filmszerepét. Az 1947. április 11-én született színész-író-rendező-producer többnyire a magyar közönség számára ismeretlen alkotásokban játszott, bár a M.A.S.H. vagy a Maffiózók című sorozatok néhány epizódjából is ismerhetjük. Producerként és íróként azonban az amerikai televíziónézők számára számos ismert és népszerű produkcióból jól cseng a neve, egészen a 2006-ban befejezett Law and Order (Törvény és Rend) sorozatig. Barátnője Bette Davis Midler hawaii születésű amerikai énekes-színésznő.

## [szerkesztés] Külső hivatkozások

- Az Oscar adatlapja az IMDB-n [1]
- Peter Riegert adatlapja az IMDB-n [2]

A lap eredeti címe "http://hu.wikipedia.org../../../a/l/d/Aldo.html"

Kategória: Filmszereplők

##### Views

- Szócikk
- Vitalap
- Aktuális változat

##### Keresés